**Priebeh praktického vyučovania**

pre učebný odbor

**4580 H 03 chovateľ – chov oviec**

Odporúčané znenie spracované podľa vzoru Vzdelávacieho poriadku pre praktické vyučovanie v SDV, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

1. vecné a časové členenie praktického vyučovania,
2. praktickú časť odbornej zložky záverečnej skúšky.

# **Vecné a časové členenie vzdelávania**

1. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
2. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
3. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |
| --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** |
| * + 1. **Zamestnávateľ poskytujúci praktické vyučovanie zabezpečuje** |
| Znalosť o prevádzkovej a právnej forme podniku. |
| Znalosť o organizačnej štruktúre podniku, úlohách a kompetenciách jednotlivých podnikových sekcií, útvarov a oddelení. |
| Znalosti o úlohách, postavení podniku vo svojom odvetví a znalosť ponuky podniku na odborné vzdelávanie. Znalosti o pozícii na trhu a o okruhu zákazníkov podniku. |
| Znalosť základov podnikového riadenia kvality a ich uplatňovanie, podnikový kódex. |
| Funkčné uplatňovanie, údržba a starostlivosť o prevádzkové  prostriedky a pomôcky (stroje, prístroje a zariadenia). |
| Postupy plánovania a prípravy prác na pracovisku praktického vyučovania, technologické a ergonomické usporiadanie pracoviska. |
| Vedenie sprievodnej a prevádzkovej dokumentácie. |
| Znalosti technických noriem a predpisov v odbore. Znalosti čítania a používania technických podkladov v odbore: náčrty, výkresy, diagramy, návody na obsluhu, návody na použitie a pod. |
| Znalosti o opatreniach na ochranu životného prostredia, separovanie, zhodnocovanie a likvidácia odpadu v odbore. |
| Znalosti o obsahu a cieľoch vzdelávania, ako aj o možnostiach ďalšieho vzdelávania. |
| Znalosť vedenia evidencie o pracovnej činnosti žiaka na praktickom vyučovaní. |
| Znalosť o právach a povinnostiach vyplývajúcich z učebnej zmluvy. |
| Znalosť o právach a povinnostiach vyplývajúcich z pracovno-právnych vzťahov a interných podnikových predpisov (Zákonník práce, pracovný poriadok). |
| * + 1. **Vzdelávanie zabezpečujúce celkový rozvoj osobnosti žiaka** |
| Schopnosť pracovať v kolektíve, uvedomenie si zodpovednosti za výsledok svojej práce, dodržiavanie pracovnej disciplíny a interných predpisov zamestnávateľa. |
| Komunikácia s nadriadenými a spolupracovníkmi/zákazníkmi/dodávateľmi pri zohľadňovaní odbornej terminológie. |
| Znalosť a používanie príslušných odborných termínov v preferovanom firemnom jazyku. |
| Základné poznatky s využívaním podnikového softvéru. |
| Samostatné získavanie a výber informácií, rozvoj kritického a analytického myslenia, rozvoj digitálnych zručností. |
| * + 1. **Zaistenie bezpečnosti a ochrany zdravia pri práci na pracovisku praktického vyučovania** |
| Znalosť prevádzkových rizík, opatrenia na ich zníženie a prevencia. |
| Riadenie a zabezpečovanie bezpečnosti a ochrany zdravia pri práci. Znalosť o prevádzkovej ochrane pred požiarom a výbuchom, ako aj o preventívnych opatreniach. Bezpečnostné predpisy v prípade požiaru a výbuchu na pracovisku, evakuačný plán. Elektrická požiarna signalizácia na pracovisku. |
| Znalosť bezpečnostných predpisov pri práci a požiarnej ochrany na pracovisku praktického vyučovania. |
| Znalosť poskytovania predlekárskej prvej pomoci pri pracovných úrazoch. |
| Znalosť používania osobných ochranných prostriedkov a dodržiavania hygieny práce. |
| Opatrenia a predpisy na ochranu životného prostredia. Vedomosti o vplyve odpadových látok z výroby v odbore na životné prostredie, separovanie, zhodnocovanie a likvidácia odpadu. |
| Uplatňovanie prevádzkových opatrení na efektívne využívanie energií. |
| Dodržiavanie predpisov o pracovnej činnosti mladistvých žiakov a mladistvých zamestnancov. |

|  |  |  |  |  |  |
| --- | --- | --- | --- | --- | --- |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | | |
| Por. | **1. ročník** | **2. ročník** | **3. ročník** | | |
| **1** | **Základné pracovné úkony** | | | | |
| 1.1 | * manipulácia s ovcami a kozami, fixácia oviec a kôz, práca s plemennými baranmi a capmi * oboznamovanie sa s náradím a pomôckami v ovčíne * bezpečnosť v priestoroch ovčína, manipulačnej ohrady, košiara a dojárne * požiadavky na chovateľské prostredie oviec a kôz * čistota a hygiena ovčína a dojárne * práce v ovčíne * ošatenie vhodné na pasienok a pri práci s ovcami a využívanie ochranných pomôcok |  |  | | |
| **2** | **Výživa, kŕmenie a ošetrovanie oviec a kôz** | | | | |
| 2.1 | * poznávanie základných objemových a jadrových krmív a kontrola ich kvality * výroba objemových a jadrových krmív * skladovanie objemových a jadrových krmív * obohacovanie krmív aditívnymi látkami * zaobchádzanie s prostriedkami na ošetrovanie a dezinfekciu oviec a kôz * zaobchádzanie s látkami na čistenie a dezinfekciu dojacieho zariadenia | * výpočet potreby objemových a jadrových krmív pre zimné kŕmne obdobie * príprava kompletných kŕmnych dávok pre ovce a kozy * kŕmenie a napájanie jednotlivých kategórií oviec a kôz * kŕmenie a napájanie oviec a kôz v produkčnom období a v období krátko pred a po pôrode * využívanie automatických kŕmnych a napájacích systémov | | | * posudzovanie zdravotného stavu a kondície oviec a kôz * rozpoznávanie chronických zdravotných problémov oviec a kôz * rozpoznávanie bežných ochorení oviec a kôz * základné predveterinárne ošetrenie oviec a kôz * asistencia pri veterinárnych zákrokoch * posudzovanie veku oviec a kôz podľa stavu a výmeny chrupu * základné požiadavky na welfare oviec a kôz * orezávanie, úprava a dezinfekcia paznechtov a prevencia vzniku ochorení paznechtov * úprava vlny a kúpanie oviec a baranov |
| **3** | **Pastva oviec a kôz** | **Chov pastierskych a ovčiarskych psov** | | | |
| 3.1 | * znalosť základných informácií o pastve prežúvavcov * určovanie vhodnosti pastevného porastu podľa množstva fytomasy na pasienku * znalosť technologických postupov a metód pasenia oviec a kôz * rozpoznávanie a vplyv zastúpenia jednotlivých druhov rastlín na kvalitu pastvy * hodnotenie vplyvu klimatických podmienok, hnojenia a agrotechnických opatrení na kvalitu a objem pastevnej hmoty * výhody a nevýhody využívania pasenia s pastierom a pasenia v oplôtku * výpočet pastevnej plochy v oplôtkovom systéme, potrebnej pre určitý počet zvierat v závislosti od kategórie * stavba elektrického, pevného a mobilného oplôtku * využívanie manipulačných ohrád, dezinfekčných brodov a vybavenia pastevných areálov | * rozdiely v práci a vo využití pastierskeho a ovčiarskeho psa * rozpoznávanie najčastejšie používaných plemien pastierskych a ovčiarskych psov * základné pravidlá práce so psom v stáde alebo v jeho blízkom okolí * interakcia oviec a kôz so psami * výživa, kŕmenie, ošetrovanie a starostlivosť o psy | | | * výchova a základný výcvik psov do veku 6 mesiacov * výcvik pastierskych a ovčiarskych psov od veku 6 mesiacov * využívanie povelov pri práci psov s ovcami na dlhé vzdialenosti a pri rušivých podnetoch z okolitého prostredia * utvrdzovanie dôvery a zdravý vzťah so psom * mechanika pohybu stáda pri pasení a jej využitie pri práci s ovčiarskymi psami |
| **4** | **Ustajnenie oviec a kôz** | **Plemenitba a pôrodníctvo** | | | |
| 4.1 | * oboznámenie sa so základnými systémami v chove dojných a mäsových oviec a kôz * znalosť o základnej špecifikácie ustajňovacích priestorov * výpočet potreby kŕmnych a napájacích miest v závislosti od množstva a kategórie zvierat * výpočet potreby ustajňovacej plochy, výmeny vzduchu a intenzity osvetlenia v závislosti od množstva a kategórie zvierat * výroba a použitie zábran a lesíc pre jednotlivé kategórie oviec a kôz | * vedenie základnej plemenárskej evidencie v chove * príprava oviec a kôz na pripúšťanie * ošetrovanie a príprava plemenných baranov a capov pred pripúšťaním * rozpoznávanie rujných oviec a kôz * oboznámenie sa so základnými metódami pripúšťania oviec a kôz * využívanie značkovacích postrojov a baranov vyhľadávačov pri pripúšťaní * oboznámenie sa s využívaním stimulácie ruje a insemináciou * rozpoznávanie gravidných oviec a kôz | | | * ošetrovanie oviec a kôz pred pôrodom * príprava na pôrod, príprava pomôcok na pôrod * asistencia pri pôrodoch * ošetrenie oviec, kôz, jahniat a kozliat po pôrode * prvotné označovanie jahniat a kozliat * získavanie a uskladnenie kolostra * úprava mliečnej kŕmnej zmesi * vedenie evidencie pôrodov |
| **5** | **Obrat stáda** | **Starostlivosť o jahňatá a kozľatá** | | | |
| 5.1 | * výpočet veľkosti stáda v závislosti od chovateľských podmienok * sledovanie a vyhodnocovanie parametrov podstatných pre brakovanie oviec a kôz * selekcia jahníc a kozičiek do chovu * výpočet obratu stáda | * odchov jahniat a kozliat v období kolostrálnej výživy * umelý odchov jahniat a kozliat * odchov jahniat a kozliat s využitím škôlkovania * tradičný odchov jahniat a kozliat * odstav jahniat a kozliat * starostlivosť o osirelé jahňatá a kozľatá * kontrola rastu, meranie a váženie jahniat a kozliat | | | * trvalé označovanie jahniat a kozliat * kupírovanie chvostov jahniat * kastrácia baránkov a capkov * odčervovanie jahniat * starostlivosť o mladé zvieratá od odstavu po prvé pripustenie |
| **6** |  | **Odchov a chov plemenných baranov a capov** | | | |
| 6.1 |  | * selekcia plemenných baránkov a capkov * výživa pri odchove plemenných baránkov a capkov | | | * zhodnotenie zdravotného stavu a vhodnosti pre pripúšťanie * posudzovanie genetickej predispozície * posudzovanie exteriéru |
| **7** |  | **Získavanie mlieka** | | **Spracovanie mlieka** | |
| 7.1 |  | * rozpoznávanie atypických útvarov na vemene oviec a kôz * zoohygiena oviec a kôz pri dojení a po skončení dojenia * oboznámenie sa so základnými pomôckami pri ručnom dojení oviec a kôz * ručné dojenie oviec a kôz * oboznámenie sa s dojacím zariadením pre ovce a kozy * strojové dojenie oviec a kôz * nastavenie dojacieho zariadenia * ošetrenie oviec so zápalom mliečnej žľazy | | | * ošetrenie mlieka po nadojení * uskladňovanie mlieka * výroba hrudkového syra * výroba údeného syra * výroba bryndze * výroba oštiepkov * výroba syrových nití * výroba jogurtov * výroba žinčice |
| **8** |  | **Chov jatočných zvierat** | | | **Ekonomika chovu oviec a kôz** |
| 8.1 |  | * kŕmenie jatočných zvierat * výpočet priemerných denných prírastkov * posudzovanie hrúbky podkožného tuku jatočných zvierat * posudzovanie jatočne opracovaného trupu jahniat a kozliat * výpočet jatočnej výťažnosti | | | * výpočet cien mliečnych produktov a jatočných zvierat podľa kalkulačného vzorca * výpočet nákladov a tržieb v chove oviec a kôz |
| **9** |  | **Získavanie vlny** | | |  |
| 9.1 |  | * strihanie vlny * triedenie vlny | | |  |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimo podnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s hlavným inštruktorom, inštruktorom alebo majstrom odbornej výchovy. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k záverečnej skúške.

# **Praktická časť záverečnej skúšky**

1. Praktická časť sa koná po písomnej časti, overujú sa ňou zručnosti a schopnosti žiaka v zadanej téme formou spracovania cvičnej alebo podnikovej úlohy. Žiak v praktickej časti skúšky preukazuje, že je spôsobilý pracovnú úlohu analyzovať, zaobstarať si informácie, vyhodnotiť a aplikovať vhodný postup spracovania úloh. Určuje si čiastkové úlohy a zostavuje podklady k spracovaniu úlohy. Žiak preukazuje schopnosť zdokumentovať a otestovať funkčnosť a bezpečnosť produktu. Žiak počas celého procesu dodržiava technické normy a pravidlá BOZP. Poslednou fázou je odovzdanie výsledkov práce, poskytovanie odborných informácií, môže zostavovať preberací protokol, zhodnotenie a zdokumentovanie výsledkov práce.
2. Parametre záverečnej skúšky:
3. Skúšobná úloha komplexného charakteru z oblasti chovu oviec a kôz, kŕmenia a ošetrovania oviec a kôz.
4. Trvá najmenej 2 hodiny a najviac 6 hodín (1h = 60 min).
5. Žiakovi je určená skúšobná úloha pre praktickú časť skúšky.
6. Hodnotenie praktickej časti skúšky sa rozdeľuje na 3 časti:
   * príprava a plánovanie – 20% (0 - 20 bodov)
   * realizácia pracovnej činnosti – 60% (0 - 60 bodov)
   * riadenie kvality, dodržiavanie BOZP – 20 % (0 - 20 bodov)
7. V jednom časovom termíne môžu praktickú časť skúšky absolvovať najviac 3 žiaci na jedného skúšobného komisára.
8. Žiak v praktickej časti záverečnej skúšky preukazuje, že je spôsobilý:

* skúšobnú úlohu analyzovať, zaobstarať si informácie, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* pripraviť si pomôcky k skúšobnej úlohe,
* zohľadniť danosti zvierat a zariadení a miesta realizácie úloh,
* zdokumentovať a otestovať funkčnosť a bezpečnosť zariadenia,
* dodržiavať pracovné postupy, používať ochranné pomôcky pri práci so zvieratami, dodržiavať pravidlá bezpečnosti pri práci s plemennými zvieratami ako aj systematicky a individuálne pristupovať k práci s jednotlivými kategóriami oviec a kôz,
* odovzdať výsledok práce, poskytnúť odborné informácie, zostaviť preberací protokol, zhodnotiť a zdokumentovať výsledky práce.

1. Skúšobná úloha sa má rozložiť na pracovné úlohy v oblasti chovu, kŕmenia a ošetrovania oviec a kôz vrátane pracovného plánu, bezpečnostných opatrení a na ochranu bezpečnosti a zdravia pri práci, na opatrenia na ochranu životného prostredia a na kontrolu a riadenie kvality predvedenej práce z chovateľského hľadiska.
2. Jednotlivé pracovné úlohy musia byť pri realizácii skúšobnej úlohy ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých činností, meraní a pod.
3. V rámci skúšobnej práce musia byť preukázané predovšetkým nasledovné zručnosti:
   * zručnosti, návyky a výkon pri práci s ovcami a kozami podľa zadania vrátane ošetrovania a starostlivosti o ovce a kozy, dojenia, kŕmenia a pasenia,
   * zručnosti, návyky a výkon pri výrobe výrobkov z ovčieho a kozieho mlieka.
4. Na hodnotenie skúšobnej úlohy sú smerodajné nasledovné kritériá:
   * správnosť činností a postupov pri chove, kŕmení, ošetrovaní a starostlivosti o ovce a kozy,
   * správnosť činností a postupov pri dojení a strihaní oviec,
   * správnosť činností a postupov pri výrobe výrobkov z ovčieho a kozieho mlieka,
   * odborná manipulácia a fixácia oviec a kôz,
   * odborná manipulácia so strojmi a zariadeniami využívanými v chove oviec a kôz.